ဒုတိယ သမယဝိမုတ္တသုတ်

ဒုတိယ သမယဝိမုတ္တသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဒုတိယ သမယဝိမုတ္တသုတ် ရဟန်းတို့ ဤတရားငါးမျိုးတို့သည် ဝင်စားသောခဏ၌ ကိလေသာမှ လွတ်သော (လောကီသမာပတ်စိတ်ရှိသော) ရဟန်းအား ဆုတ်ယုတ်ရန် ဖြစ်ကုန်၏။ အဘယ်ငါးမျိုးတို့နည်း ဟူမူ - အမှုသစ်၌ မွေ့လျော်ခြင်း၊ စကားပြောမှု၌ မွေ့လျော်ခြင်း၊ အိပ်ခြင်း၌ မွေ့လျော်ခြင်း၊ ဣန္ဒြေတို့၌ မပိတ်သော တံခါးရှိခြင်း၊ စားဖွယ်၌ အတိုင်းအရှည်ကို မသိခြင်းတို့တည်း။ ရဟန်းတို့ ဤတရားငါးမျိုးတို့သည် ဝင်စားသောခဏ၌ ကိလေသာမှ လွတ်သော (လောကီသမာပတ်စိတ်ရှိသော) ရဟန်းအား ဆုတ်ယုတ်ရန် ဖြစ်ကုန်၏။ ရဟန်းတို့ ဤတရားငါးမျိုးတို့သည် ဝင်စားသောခဏ၌ ကိလေသာမှ လွတ်သော (လောကီသမာပတ်စိတ်ရှိသော) ရဟန်းအား မဆုတ်ယုတ်ရန် ဖြစ်ကုန်၏။ အဘယ်ငါးမျိုးတို့နည်း ဟူမူ - အမှုသစ်၌ မမွေ့လျော်ခြင်း၊ စကားပြောမှု၌ မမွေ့လျော်ခြင်း၊ အိပ်ခြင်း၌ မမွေ့လျော်ခြင်း၊ ဣန္ဒြေတို့၌ ပိတ်သော တံခါးရှိခြင်း၊ စားဖွယ်၌ အတိုင်းအရှည်ကို သိခြင်းတို့တည်း။ ရဟန်းတို့ ဤတရားငါးမျိုးတို့သည် ဝင်စားသောခဏ၌ ကိလေသာမှ လွတ်သော (လောကီသမာပတ်စိတ်ရှိသော) ရဟန်းအား မဆုတ်ယုတ်ရန် ဖြစ်ကုန်၏ ဟု (မိန့်တော်မူ၏)။ ကိုးကား ကဏ္ဍ:အင်္ဂုတ္တရနိကာယ်